fi fi jbo es fi fi fi id fi fi de fi fi fi fi fi fi fi fi fi fi fi fi fi fi fi fi fi fi fi fi fi fi fi en fi fi de fi fi de fi fi de fi fi fi fi fi sv fi en fi sv fi fi fi fi en fi fi fi sv fi sv et fi fi fi hbs_lat fi th fi fi fi fi fi fi fr fi fi fr fi ca fi en fi fi sv fi en fi sv fi fi fi fi en fi fi fi sv fi sv et fi fi fi hbs_lat fi th fi fi fi fi fi fi fr fi fi fr fi ca fi en
Kunnossapidosta kaukolämpösuunnittelijaksi – kesätöissä Oulun Energian lämpöpalveluilla | Oulun Energia - Oulun Energia
Energia- ja ympäristötekniikan insinööriksi Oulun ammattikorkeakoulussa opiskeleva Jasmin Rahkonen työskentelee jo kolmatta kesää Oulun Energialla. Kaksi ensimmäistä vuotta Rahkonen työskenteli Oulun Energian lämpöpalveluiden kunnossapitopuolella. Tänä vuonna urakehitys otti ison harppauksen ja Rahkonen pääsi aloittamaan työt lämpöpalveluiden suunnittelijana.
Kunnossapidon kesäharjoittelijana Rahkosen työtehtävät pitivät sisällään muun muassa kaukolämmön kaivohuoltoja.
”Kaksi kesää kunnossapidolla antoi tärkeää pohjaa nykyiselle työlleni. Kaukolämpölinjojen toiminnan ja huollon ymmärtämisestä on apua, kun suunnittelen uusia kaukolämpölinjoja. Oli tietenkin mahtavaa edetä suunnittelijan töihin tälle kesälle. Nyt työnkuvani myös vastaa sitä, mihin koulutus minua valmistaa”, viimeistä vuottaan Oulun ammattikorkeakoulussa aloittava Rahkonen toteaa.
Rahkonen kiinnostui suunnittelijan kesätyöpaikasta jo viime kesänä ja otti sen puheeksi esihenkilönsä kanssa ennen töiden päättymistä. Esihenkilö kannusti Rahkosta hakemaan tehtävää.
”Laitoin hakemuksen menemään ja onneksi, sain paikan. Lämpöpalveluiden suunnittelijana työtehtävät ovat monipuolisemmat ja vastuuta on enemmän.”
Työpäivät pitävät sisällään sekä kaukolämmön talojohtojen suunnittelua että projektien valmistumisen seurantaa. Osa töistä tehdään toimistossa ja osa työmaakohteissa. Liikenteessä tapahtuviin töihin kuuluu muun muassa suunnitelluissa kaukolämpötyömaakohteissa vierailu sekä katselmointi.
Kesätyö kaukolämmön suunnittelijana toi lisää vastuuta
Rahkosen työhön kuuluu muun muassa muutamista Oulun Energian kaukolämpöverkon pienemmistä työmaista huolehtiminen, joita ovat esimerkiksi avaimet käteen -kohteet. Tällaisia ovat pääasiassa vanhat omakotitalot sekä taloyhtiöt, joihin tehdään lämmitysjärjestelmien saneerauksia.
”Avaimet käteen -paketteihin kuuluu myös se, että käymme paikan päällä katselmoimassa kohteen. Katselmoinnin aikana suunnitellaan lämpöratkaisut ja piirretään putkiston reitit alustavasti”, Rahkonen summaa.
Suunnittelu etenee kohteessa tehtävästä alkukartoituksesta toimistolla viimeisteltävään piirrostyöhön. Piirretystä työkuvasta selviää muun muassa kaukolämpöputkien reitti sekä putken koko ja muut rakentamiseen liittyvät ohjeet. Rahkosen mukaan merkittävä osa avaimet käteen -paketteja on kohteita, joissa öljylämmityksestä vaihdetaan kaukolämpöön.
”Tällä hetkellä öljylämmityksiä vaihdetaan nopeaa tahtia ympäristöystävällisiin lämmitysmuotoihin, joista kaukolämpö on Oulun alueella yksi parhaista vaihtoehdoista”.
Rahkonen pitää työssään parhaana työn monipuolisuutta ja mahdollisuutta vaikuttaa päivien kulkuun itse.
”Saan suunnitella ja piirtää kohteita, mutta myös seurata niiden rakentumista. On myös todella mukavaa tehdä töitä suoraan asiakkaiden kanssa ja päästä kohteisiin miettimään parhaita ratkaisuja. Tasapaino keskittymistä vaativan työn sekä asiakastyön välillä on kunnossa”, Rahkonen toteaa.
Perehdytys kestää koko kesän ja tukena huipputiimi
Työnantajana Oulun Energian Lämpöpalvelut saa Rahkoselta kiitosta.
”Lämpöpalveluilla on ihan huipputiimi sekä mukavat työkaverit. Minut on aina otettu tosi hyvin vastaan. Kaikki ovat kannustavia ja jokaisen kanssa on helppoa tulla toimeen”.
Lämpöpalveluilla sekä jo aikaisemmassa työssä kunnossapidolla perehdytykseen on Rahkosen mukaan panostettu ja se kestää läpi kesän.
”Ei ole ollut sellaista stereotyyppistä, että perehdytys kestäisi vain tietyn aikaa ja sitten pitäisi olla valmis töihin. Opin jatkuvasti uutta ja saamani koulutus täällä on parempaa kuin osasin oikeastaan edes kuvitella”.
Jasmin Rahkosen terveiset Oulun Energialle kesätöihin hakeville:
”Rohkeutta ja avointa mieltä niin hakemuksia tehdessä kuin itse työssäkin! Täällä saa kehittyä sekä edetä vaikeampiin tehtäviin, jos riittää kunnianhimoa ja halua oppia."
Lämmönjakokeskus avaimet käteen -palveluna
Avaimet käteen -palvelumme hoitaa puolestasi lämmönjakokeskuksen suunnittelun ja asennuksen sekä vanhan laitteen purkamisen.
Kriisitilanteet eivät pääse yllättämään – valvonta ja varautuminen korkealla tasolla
Oulun Energia Sähköverkko Oy on varautunut normaaliolojen häiriötilanteisiin ja poikkeusoloihin suunnitelmilla ja ennaltaehkäisevällä toimenpiteillä. Yhteistyöllä varmistetaan, että keskeisimmät toiminnot pelaavat, vaikka sähköä ei tilapäisesti olisikaan saatavilla.
Kaukolämpö on kestävä ratkaisu monella tavalla
Oman kodin energiaratkaisussa vaikuttavat samat asiat kuin isompien rakennusten kohdalla. Antti Välitalo luottaa kaukolämpöön niin työssään kuin kotonaankin.
Älä jää tuskailemaan ison sähkölaskun kanssa yksin – maksujärjestely on fiksua ja säästää viivästyskuluilta
Ison sähkölaskun yllättäessä ja kiristäessä rahatilannetta tärkeintä on laatia ripeästi uusi maksusuunnitelma. Maksujärjestelystä neuvotteleminen voi kolahtaa kipeästi itsetuntoon, mutta talouden kannalta se on järkiratkaisu. Neuvottelussa ymmärtäväinen maksuneuvonta ottaa huomioon jokaisen asiakkaan kokonaisvelkatilanteen. Lopulta säästöä voi syntyä moninkertaisesti verrattuna sähkölaskun perintä- ja laiminlyöntikuluihin.
Oulun Energia Sähköverkko Oy
call08 477 000 (mpm/pvm)
Oulun Energia Oy, kaukolämpö
call08 577 5110 (mpm/pvm)
Puhelinpalvelu: ma-to klo 8-16 ja pe klo 9-16
Sähkön tekninen neuvonta, sähköliittymät
Maksuaikaan, laskun maksamiseen ja perintään liittyvät kysymykset:
Oulun Energia Sähköverkko Oy
call09 4246 1342 (mpm/pvm)
Oulun Energia Oy, kaukolämpö
call09 4246 1341 (mpm/pvm)
ma-pe klo 8-20 ja la klo 10-15
PL 116, 90101 Oulu
Vaihde call08 5584 3300
© Oulun Energia Oy 2021
Oulun Energia Sähköverkko Oy
call08 477 000 (mpm/pvm)
Oulun Energia Oy, kaukolämpö
call08 577 5110 (mpm/pvm)
Puhelinpalvelu: ma-to klo 8-16 ja pe klo 9-16
Sähkön tekninen neuvonta, sähköliittymät
Maksuaikaan, laskun maksamiseen ja perintään liittyvät kysymykset:
Oulun Energia Sähköverkko Oy
call09 4246 1342 (mpm/pvm)
Oulun Energia Oy, kaukolämpö
call09 4246 1341 (mpm/pvm)
ma-pe klo 8-20 ja la klo 10-15